|  |
| --- |
| **Mødedato:** 15. marts 2024 kl. 12.15-13.45  **Mødested:** Lokale J115-135, Indgang G, Palle Juul-Jensens Boulevard 99, 8200 Århus N  **Mødeemne:** Møde i LAMU  Deltagere: Jørgen Frøkiær, Beatrice Tscherning-Olesen, Alma Bečić Pedersen, Anna Bay Nielsen, Lars Henning Pedersen, Tina Bach Aaen (referent)  Fraværende: Henning Grønbæk, Per Højgaard Christensen, Signe Vogel, Trine Werenberg Mikkelsen |

|  |
| --- |
|  |

1. **Konstituering af LAMU**LAMU blev konstitueret med Jørgen Frøkiær som forperson og Beatrice Tscherning Olesen som næstforperson og Tina Bach Aaen som koordinerende arbejdsmiljøleder. Sammen udgør de forpersonerne for LAMU.
2. **Godkendelse af dagsorden**Dagsordenen blev godkendt.
3. **Godkendelse af forretningsorden**Tina gennemgik rettelser i forhold til tidligere forretningsorden. Forretningsorden inklusive rettelser blev godkendt.
4. **Opfølgning på valg til arbejdsmiljøorganisationen**Der har været et fantastisk valg på IKM. Vi har fået 5 nye arbejdsmiljørepræsentanter, og alle grupper har nu minimum en AMR. Vi har fået to ved, at Jørgen har bedt ledere om at opfordre nogen til at stille op. Alma og Lars har selv fundet 3 og Lars siger, at det klart har gjort det nemmere at ledelsen står bag ved opfordringen.  
   Vi har to roll ups fra Annual Research Meeting med laboratorie- og kontormiljøer. Den ene står i grisekælderen, men roll up med kontormiljøet kan lånes. LAMU ser gerne at roll ups udlånes til forskellige afdelinger i en periode.
5. **Temadag 2024**LAMU vil gerne afholde en temadag for arbejdsmiljøorganisationen i efteråret 2024. LAMU drøftede mulige emner til temadagen. Det kan være a) introduktion til AMO, b) værktøjer til at se på om tid og opgaver hænger sammen (der er ved at blive udarbejdet et dialogværktøj), c) forberedelse til APV, d) arbejdsmiljørunderinger. Temadagen kan afholdes på KEA. Arbejdsgruppe består pt af Alma og Tina, men de vil gerne have en eller to mere med. Tina finder en dato til temadagen.
6. **Arbejdsmiljøstrategi AUH**Lone Kaiser, arbejdsmiljøkoordinator på AUH fortalte om AUHs nye arbejdsmiljøstrategi for 2024-2027. Strategien er vedtaget af hovedmedarbejderudvalget og taler ind i AUH i transformation såsom pres fra patienter, færre personale, færre penge.   
   Lone fortalte om, hvordan man vil arbejde med sikkerhedskulturen, psykologisk sikkerhed, bæredygtigt arbejdsliv og sundhedsmiljø. Der kan læses mere om strategien på AUH intra, hvis man har adgang.

Man vil måle på effekten af strategien ved at se på øget social kapital, arbejdsulykker og sygefravær.  
  
LAMU fandt, at det var nogle gode emner AUH vil arbejde med.

1. **Plan for kemisk risikovurdering**Der er 30-35 afdelinger på IKM, der arbejder med kemi/farlige stoffer, og de skal derfor have lavet kemiske risikovurderinger. Ca. halvdelen er up to date med risikovurderinger, mens andre afdelinger kæmper for at komme med. For nogen afdelinger er det en stor opgave, og det kan være svært at finde tid. Det er en ledelsesopgave at finde tid, og da de nye kemiske risikovurderinger har været et krav siden 1. juli 2019 (skabeloner var dog først færdigudviklede i 2021), skal vi have dem på plads. I næste uge vil lederne få en mail om at kemisk risikovurdering skal færdiggøres, og det vil også blive sagt i den udvidede lederkreds.
2. **Årshjul for LAMU**Årshjulet for 2024 blev gennemgået. Forberedelse til APV 2025 blev tilføjet under mødet i september. Derefter var årshulet godkendt.
3. **Kort nyt fra arbejdsmiljøgrupperne**  
   - Gruppe 1: Hele gruppen er tilmeldt temadagen den 22. april. Camilla er tilbage 1. april efter et halvt år i Kina. Der er indmeldt en faldulykke ifm. snevejret i januar som arbejdsulykke. Trine har været til ERFA-møde med IKM-bioanalytikerne, hvor hun holdt oplæg om kemisk risikovurdering. Det er hendes indtryk, at der er ret godt gang i vurderingerne, og der er bestemt fokus på det.  
     
   - Gruppe 3: Lars har fået to nye AMR, ph.d.-studerende fra hhv. Hjertesygdomme og Kvindesygdomme og Fødsler. Der er to AU-laboratorier og det ene har implementeret Kemisk risikovurdering. Lars vil følge op på den anden afdeling.  
     
   - Gruppe 4 havde møde i sidste uge. Der er tiltrådt en ny AMR fra Dansk Center for Mindfulness. Der har været et par arbejdsulykker med stik- og snitskade. Gruppen vil det kommende år have fokus på stressforebyggelse, da de ser ph.d.-studerende, som har det svært og nogle gange ender det med en sygemelding. Det vil de gerne forebygge.  
     
   - Gruppe 5 fået ny AMR. De havde møde sidste uge, hvor de gennemgik det materiale gruppen har arbejdet sidste 3 år. Alma vil lave årshjul for gruppen. Sammen vil de prøve at finde en AMR mere.  
     
   - Gruppe 6. Gruppen har fået anmeldelse om to arbejdsulykker.
4. **Evt.**

* Hjemmeside: Tina orienterede om at vi har fået en engelsk amo-hjemmeside, som vil blive udbygget yderligere [Occupational Health and Safety (au.dk)](https://clin.medarbejdere.au.dk/en/organisation/translate-to-english-arbejdsmiljoe)
* Stinkskabe: Den danske norm om kontrol af stinkskabe er udfaset, og man skal fremoverfølge de europæiske normkrav. De er mere detaljerede og på fakultetet man ved at finde ud af hvad der skal til for at opfylde kravene. Vi har kontakt til AUH for at høre, om de opfylder de europæiske normkrav.
* FAMU afholder den 12. september en workshop om brugen af nudging i kommunikation. Der vil blive nogle pladser til hvert institut. Der vil komme mere information, når planlægningen er nået længere.